Document ID: 32009D0520

KOMISJONI OTSUS,
3. juuli 2009,
millega muudetakse nõukogu määruse (EÜ) nr 71/2008 (millega asutatakse ühisettevõte Clean Sky) I lisa artikli 23 lõiget 4
(teatavaks tehtud numbri K(2009) 5134 all)
(2009/520/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 2007. aasta määrust (EÜ) nr 71/2008, millega asutatakse ühisettevõte Clean Sky, (1) eriti selle I lisa artikli 24 lõiget 2,
võttes arvesse ühisettevõtte Clean Sky juhatuse poolt 10. oktoobril 2008 heakskiidetud muudatuseelnõud
ning arvestades järgmist:
(1)
Ühisettevõtte Clean Sky juhatus on kiitnud heaks ja esitanud muudatuseelnõu määruse (EÜ) nr 71/2008 I lisa artikli 23 lõike 4 asendamiseks tekstiga, mis võimaldaks toetuslepingus kindlaks määrata ligipääsuõigused mitte üksnes uurimisotstarbel, vaid ka äriotstarbel kasutamiseks.
(2)
Kõnealune muudatus, mis ei mõjuta ühisettevõtte Clean Sky põhikirja olulisi elemente, on õigustatud, kuna vastavalt määruse (EÜ) nr 71/2008 artiklile 15 peaksid ühisettevõtte Clean Sky põhikirja intellektuaalomandialased tegevuspõhimõtted tuginema Euroopa Parlamendi ja nõukogu määrusele (EÜ) nr 1906/2006, (2) mille kohaselt hõlmab ligipääsuõigus kasutamiseks ka kasutamist ärieesmärgil, ning peaksid edendama mitte ainult teadmiste loomist, vaid ka nende kasutamist (vrd määruse (EÜ) nr 71/2008 põhjendus 29 ja I lisa artikli 23 lõige 2),
ON VASTU VÕTNUD KÄESOLEVA OTSUSE:
Artikkel 1
Määruse (EÜ) nr 71/2008 I lisa artikli 23 lõige 4 asendatakse järgmisega:
„4. Ühisettevõttega Clean Sky toetuslepingu sõlminud juriidiliste isikute vahelised teadmiste ja taustteabe ligipääsuõiguste ja litsentside tingimused projektide elluviimise, teadmiste kasutamise ja teadmiste kasutamiseks vajaliku taustteabe kohta määratakse kindlaks toetuslepingus.”
Artikkel 2
Käesolev otsus on adresseeritud ühisettevõtetele Clean Sky:
Clean Sky Joint Undertaking
c/o Liam Breslin
European Commission - DG RTD
Clean Sky Joint Undertaking Interim Executive Director
CDMA 04/166
1049 Brussels
BELGIUM
Brüssel, 3. juuli 2009

Labels: 7
3
4
20